3 OKTOBER 1993
Kami lihat banyak pergerakan di darat.
Saya tak dapat lihat mereka di mana-mana.
KAWASAN NAHAS DUA
Sesiapa saja yang pengsan
tentu rasanya sama seperti mereka sedar kembali.
Seolah-olah bangun daripada tidur yang nyenyak sekali.
Terasa keliru pada mulanya,
lama-kelamaan segalanya makin jelas
dan mula menyedari inilah realiti.
‎JURUTERBANG TENTERA AS
Malangnya realiti tersebut tidak begitu indah.
Saya cedera parah.
Belakang saya begitu sakit benar-benar mengazabkan.
Saya tak dapat rasa kaki saya.
Tahu-tahu sahaja,
Randy Sugar dan Gary Gordon berdiri sebelah pintu kokpit saya.
‎Randy, pertahankan kedudukan awak.
Saya berasa sangat lega.
‎Bertahan.
Maksud saya ini anggota Delta Force.
Dalam pertempuran senjata, kita mahu di sisi mereka.
Mereka letak saya di tanah lalu pergi ke muncung helikopter.
Saya dengar Gary kata, "Saya ditembak."
‎Tembak.
Waktu itulah saya sedar ini bukan pasukan penyelamat,
sebab hanya ada dua orang.
Bilangan musuh melebihi kami,
dan saya tak pasti jika kami dapat bertahan lebih lama.
Saya boleh dengar suara.
Tentu sekali bukan suara mesra.
Saya cuma tahu, ajal sudah dekat.
Kami lari ke kawasan nahas.
Kami berdoa dapat bersemuka dengan orang-orang Amerika itu.
Kami sangat marah.
Kami cuma mahu ajar mereka.
Saya antara orang pertama yang sampai ke tempat nahas.
Kami sangka semua dah mati.
Kami nampak seseorang cedera.
Dia memakai uniform Marin Amerika.
Mereka mula cabut peralatan saya,
mereka patahkan hidung saya, tulang pipi saya, rongga mata saya.
Dia tahu apa dia buat, dia bunuh saudara-mara saya.
Lelaki itu cabut teg hijau daripada leher saya.
Dia berkata, "Renjer, Renjer, awak matilah di Somalia."
Dia pukul saya dengan sesuatu yang lembut.
Lengan salah seorang kru.
Saya benar-benar terkejut.
Saya dah fikir, tiada jalan keluar dari sini.
Kami benar-benar akan mati.
Dia menjerit, "Tolong saya!"
Seorang anak muda Somalia terus tembak dia.
Saya rampas dan pulas senjata itu daripadanya.
Saya selamatkan dia!
Mereka angkat saya, buang saya ke belakang trak,
‎tapi saya masih hidup.
Dengan membiarkannya hidup, kami lebih mulia daripada orang Amerika.
KAWASAN NAHAS SATU
‎Ini pasti menyakitkan, okey?
Kami terus bertahan, tunggu untuk
pasukan penyelamat di tempat Black Hawk pertama terhempas.
Saya bersama Korporal Jamie Smith.
Beliau cedera parah, perlukan rawatan segera.
‎Kita ada Jamie, dia kritikal.
Kami cuma menunggu untuk pasukan bertindak darat.
Kami benar-benar perlukan mereka di sini secepat mungkin.
Kami hanya tahu,
mereka sedang sediakan
‎konvoi kereta perisai yang ‎berupaya bawa kami dari sini.
KAWASAN NAHAS SATU
KAWASAN NAHAS DUA
KONVOI PENYELAMAT
Ada kecemasan di sini arah utara tempat nahas.
Kami bergerak semula ke bandar untuk mulakan operasi menyelamat.
Ada anggota kami yang bersembunyi di kawasan Black Hawk pertama terhempas.
‎Saya tak akan…
Kami baru menuju ke bandar
dan tembakan sudah mula dilepaskan ke arah kami.
Keadaan mula kalut.
Unit yang menempatkan saya bersua dengan konvoi yang sedang lalu.
Kami pun mula tembak-menembak.
Tembakan kami menyampaikan kerosakan pada konvoi.
Saya pakai baju kalis peluru.
Kalau saya ditembak di sini, saya akan hidup.
Baju itu akan halang peluru.
Kalau kena tembak di kaki atau lengan, kemungkinan besar saya masih hidup.
Mungkin kehilangan anggota badan, tiada masalah.
Saya cuma takut kena tembak di leher atau di kemaluan.
Dari jauh di kiri kami,
kita boleh lihat, api yang sedang marak.
Kami fikir, "Syukurlah kami bukan menghala ke sana."
Kami pun pusing dan mula menghala ke arah lain.
Tapi di situ pula, "Alamak, apa kami akan hadapi sekarang?"
KONVOI PENYELAMAT
KAWASAN NAHAS SATU
KAWASAN NAHAS DUA
RUMAH SAIDO
Kami dengar bunyi kenderaan.
Saya cuba menyusu anak saya…
tapi dia tak nak.
Kami dalam situasi genting.
Pejuang Somalia mula serang rumah kami.
Sasaran mereka askar Amerika di dalamnya.
Pemberontak Somalia ini menyerang kami dari semua lokasi.
Saya mula menembak dari bidai tingkap.
Persoalannya, "Siapa akan sampai sana dulu?
Konvoi kami akan sampai dulu?
Atau orang Somalia ini akan sampai?"
Kami sudah kekurangan peluru.
Tiada bekalan air, peralatan perubatan.
Saya pun fikir, "Habislah."
Saya sangka inilah kesudahannya dan saya benar-benar takut.
Jika bilangan pemberontak militia ini bertambah,
pada satu tahap tertentu, kami takkan dapat melawan lagi.
Jadi saya fikir, "Bila mereka benar-benar akan serbu kami?"
‎TENTERA RENJER AS
Saya sudah putus harapan yang saya akan keluar dari sana.
Tiada sebab lagi untuk gementar, bukan?
Kita sudah tahu keputusannya.
Saya dah terima hakikat, "Saya akan mati malam ini."
‎Mana bantuan itu…
Saya telah lakukan segalanya untuk pastikan mereka sampai pada awak.
Kami terima panggilan radio
untuk mencari di mana pasukan penyelamat dan apa sedang berlaku.
Boleh bagi status?
Peralatan perubatan semakin kurang.
Saya terfikir, "Mereka masih dalam perjalanan?"
"Masih dalam perjalanan?"
Kami terus berusaha untuk buat Korporal Smith berasa selesa.
Kami boleh lihat dia sangat takut.
Dia tahu dia dalam kesusahan.
Kami cuba tekan arteri
sebanyak mana yang boleh untuk tahan pendarahan.
Akhirnya, saya buat panggilan radio.
Saya cuma kata, "Sudah terlambat."
"Dia tiada lagi bersama kami."
Maafkan saya.
Kami menyusuri jalan-jalan itu.
Banyak rumah yang menempatkan anggota tentera yang cedera atau mati.
Seorang demi seorang mati.
Ketika ketua pasukan masuk,
saya tanya, "Awak rasa mereka boleh hidup?"
Dia pun berhenti sejenak dan berfikir.
Dia pandang saya, tak berfikir lama,
lalu berkata, "Saya tak tahu."
Saya sedar pertempuran ini akan berakhir dengan salah satu cara saja.
Sama ada kami terus bertempur dan keluar dari bandar,
atau kami akan ditawan.
Saya boleh dengar pertempuran makin ganas.
‎Awak bunuh kanak-kanak, kenapa?
Saya berada dalam satu bilik kecil,
dan tak nampak apa sedang berlaku di luar.
Seorang penyoal-siasat tanya saya macam-macam soalan.
‎Kenapa datang sini?
Mereka merantai saya, kemudian tinggalkan saya keseorangan.
Waktu itulah saya mula menilai keadaan saya.
Lihat kaki saya semula dan sedar betapa teruk kecederaannya.
Ia sangat bengkak
‎hingga mula mengoyak ‎kain seluar uniform saya,
yang biasanya agak longgar.
Saya boleh dengar konvoi udara.
Kedengaran seperti ia sedang menuju ke arah saya.
Dalam minda, saya berfikir,
"Mereka berjaya mengesan saya.
Ini pasukan penyelamat.
Sesuatu yang baik akan berlaku."
Ia semakin hampir.
Mungkin akan sampai dalam seminit.
Saya tak larat beri isyarat.
Kemudian tiba-tiba,
ia hanya lalu dekat saya dan mula pergi jauh dan jauh,
‎"Tidak, mereka tidak tahu ‎di mana saya berada."
Kami masih cuba keluar dari tempat nahas pada waktu ini.
Kami memandu sahaja, tak tahu mana hala tuju kami,
kenapa kami belok kiri, belok kanan, mahu pergi mana.
Saya langsung tak tahu.
Akhirnya kami sampai juga ke kawasan nahas.
KAWASAN NAHAS SATU
Saya pandang ke luar pintu dan perasan
‎ada ratusan orang ‎di kedua-dua bahagian jalan.
‎Pergi!
"Pasukan kereta perisai sudah tiba," bukan?
"'Kereta perisai sudah tiba."
Lega sungguh rasanya.
Lega memikirkan,
‎"Ada organisasi yang lebih ‎besar daripada kami di sini."
Perasaan yang benar-benar melegakan.
Saya berasa seperti pasukan penyelamat itu datang untuk saya.
Saya gembira pengalaman getir ini sudah berakhir.
Semua orang mula berasa peristiwa hitam ini akan berakhir.
Namun ada halangan pula.
Mereka dalam proses cuba keluarkan anggota-anggota
terakhir yang mungkin terbunuh atau terperangkap dalam helikopter.
Kami boleh lihat orang mula risau dan berfikir,
"Berapa lama lagi kita akan berada di sini?"
Serta, "Bagaimana rupa matahari terbit pada keesokan hari?"
Kami perlu bergerak.
Setiap saat itu penting.
Kami meletak Korporal Smith ke dalam kereta perisai,
juga askar lain yang cedera.
‎Kita keluar dari sini.
Namun persoalannya ialah,
"Berapa ramai boleh dimuatkan dalam satu kereta perisai?"
"Satu lagi." Selalu satu lagi.
Kami letak yang sudah mati di atas, yang cedera pula di belakang,
kini tiba masa untuk keluar dari sana.
Saya buka pintu, tarik selak, dan lihat ia benar-benar sarat.
Sangat sarat.
Tiada ruang untuk kami juga.
Tiada satu lagi boleh diangkut ke dalamnya.
Mereka menutup pintu dengan rapat.
Ia terus ditutup dan, "Baik…"
Saya diberitahu kami perlu lari sejauh lima batu.
Biar betul!
Hebat sangatlah!
Sekali lagi kena.
Biar betul!
Kami mula berbalas-balas tembakan sekali lagi.
‎Saya tak percaya!
Saya hanya boleh fikir, "Habislah,
saya perlu lari dalam kekalutan ini."
‎Celaka!
Sesiapa yang berada di luar sana memang mengundang maut.
Saya lari dari sekolah itu disebabkan pertempuran ini.
Ketika saya berlari, saya berkaki ayam.
Sebuah helikopter menuju ke arah saya.
Helikopter itu tak beredar dengan lama,
ia terkatung-katung atas kami, sekejap ke sana, sekejap ke sini.
Ia terbang sangat rendah juga.
Mereka lepaskan tembakan secara rambang, langsung tidak tahu ke arah siapa.
Apabila ia terbang rendah saya akan tutup kepala saya,
saya percaya mereka sedang mengekori saya.
Kemudian ia beredar, tak lama selepas tu datang menembak semula.
Saya masuk ke rumah dan periksa semua bilik tidur.
Saya dapati rumah itu kosong…
Saya pasti keluarga saya sudah mati.
Ketika tinggalkan rumah, hati saya benar-benar sebak,
kerana saya tidak dapat melihat ibu saya.
Ketika saya di luar pun, saya tak harapkan saya hidup.
Saya mahu duduk di luar dan nangis sehingga helikopter itu bunuh saya,
seperti orang lain.
Saya putus harapan untuk hidup.
Saya beritahu diri, saya akan mati hari ini.
Sepanjang malam tembak-menembak
matahari pun sudah terbit dengan keadaan huru-hara ini,
"Aduh, kena teruskan lagi.
Ini akan jadi… Semua ini akan berulang sekali lagi."
Keputusan sudah dibuat,
"Hei, kereta-kereta perisai sudah penuh."
Rancangan untuk kami pula
‎berjalan seiring dengan ‎kereta-kereta perisa tersebut.
‎Gerak!
Apa kami akan buat ialah,
kami akan berjalan di sisi
sementara kereta-kereta perisai ini
dipandu sebelah kami.
Gunakan ia untuk lindungi diri daripada musuh.
‎Gerak!
Sebaik saja sampai ke persimpangan pertama,
konvoi-konvoi ini tidak berhenti untuk lindungi kami, ia terus bergerak.
Kereta-kereta perisai itu cabut begitu saja,
"Kamu tak perlu risau pasal peluru-peluru itu.
Kami perlu risau." Mereka beredar.
Ia salah satu perkara yang,
"Rancangan ini gagal begitu cepat."
Kembali ke jalan yang sama sehari sebelum ini,
menuju ke arah yang sama, sesuatu yang kami tak akan buat,
mengiringi kenderaan yang benarkan semua tahu kami datang.
"Ada bunyi kenderaan, biar saya lihat ke luar tingkap.
Ada orang di jalan raya, mari kita tembak mereka saja."
Ia adalah perasaan, "Tuhan, ini akan berakhirkah?"
Saya berada dalam pertempuran paling sengit.
Senjata saya langsung tak berehat.
Setiap kali menembak
atau tembak mati askar mereka,
kemenangan semakin dirasai.
Kami berjaya lalu satu persimpangan.
Sewaktu saya bergerak ke arah tembok,
saya rasa orang datang dan pukul belakang saya
‎dengan kayu besbol.
‎Saya dengar, "Sial!"
Saya lihat seberang jalan. Saya nampak Randy Ramaglia,
‎Gerak!
‎…katanya, "Saya ditembak."
Saya seluk baju kalis perluru saya dan sangka akan temui kesan tembakan.
Tiada kesan tembakan.
Kemudian sambil bernafas pada saat-saat itu
‎saya dengar bunyi buak.
Ahli medik unit jerit pada saya, "Hei, awak okey?"
Dan saya beritahu dia,
"Ya, saya okey," walaupun saya tak pasti saya okey atau pun tidak.
Namun saya cuma tahu saya boleh lari.
Cedera atau tidak kena teruskan juga, terus berjuang.
Orang yang mati tak boleh hidup kembali.
Tapi kalau cedera, masih ada harapan.
Awak masih hidup!
Saya ditembak di sini.
Saya akan tunjuk pada awak.
‎Ada lubang di sini.
Tak kisah pun kena tembak, kesakitannya pun taklah seteruk mana.
Kami ditakdirkan sama ada menembak atau pun ditembak.
Kami terus berlari.
Akhirnya,
‎kami sampai ke kenderaan yang ‎dihantar untuk kami keluar dari sana.
Anggota itu melompat keluar, tangkap dan campak saya dalam Humvee.
Mereka terus beredar.
Jadi kamilah anggota terakhir dipungut dari jalan-jalan itu.
Saat-saat paling menggerunkan dalam pertempuran
ketika kami di dalam kereta perisai.
Saya di belakang, menembak apa saja ditembak ke arah kami.
Dalam perjalanan kembali ke pangkalan.
Memandu ke luar bandar ini kelihatan amat berbeza bagi saya
hari ini berbanding semalam.
Satu-satunya perkara yang berubah
daripada kelmarin adalah perspektif saya.
Dan hari ini ia nampak buruk sangat.
Reruntuhan puing rumah saya jatuh atas saya.
Saya terbenam di dalamnya.
Saya muntah darah.
Anak perempuan saya, Ifrah, berkata,
"Ibu, saya tak nampak apa-apa dan mata saya berdarah.
Abang saya tak sedarkan diri."
Mata anak saya berdarah.
Saya tanya, "Kamu tidak ada mata lagikah?"
"Tidak," dia menangis teresak-esak.
Saya tanya "Mana anak-anak lelaki saya?" dan saya diberitahu mereka mati.
Anak lelaki bongsu saya, sebelah dia serta suami saya, semua sudah mati.
Empat lagi cedera parah.
Ifrah tanya, "Mana ayah saya?"
"Ayah kamu sudah mati.
Askar Amerika bunuh dia."
Katanya, "Askar Amerika pun harus mati dan mata mereka pun harus dikorek."
Saya bangun pada awal pagi.
Saya takut untuk diri saya.
Namun saya tahu saya terpaksa juga ke luar sana.
Pertempuran masih berterusan
atau tempat ini sudah selamat?
Saya perlu lihat.
KAWASAN NAHAS SATU
Saya turun dari motosikal.
Ambil kamera saya
dan tekan rakam.
Tuhan Maha Besar!
Semua orang cuba datang depan kamera untuk beritahu…
apa yang berlaku.
Mereka sangat gembira!
Tuhan Maha Besar!
Mereka melompat atas bangkai helikopter itu.
Semua orang bersorak dan berkata
"Kami sudah kalahkan Amerika."
Amerika, berhambus!
‎Lihat bahagian sini.
‎Ada dua lagi lelaki.
Boleh lihat? Boleh lihat peluru saya?
‎Sumpah Amerika!
Mereka kata "Kami sudah menang.
Kami sudah berjaya."
Ya.
‎Kalau awak ialah Renjer, ‎kami akan belasah awak!
Kalau awak ialah Renjer, kami akan belasah awak!
Amerika pergi.
Ketika sedang merakam,
saya dengar seorang wanita berkata,
"Tengok!"
Ketika saya lihat, baru saya sedar
ia mayat seorang warga Amerika.
Askar Amerika.
Ketika melihat mayat ini, saya terkejut.
Mereka benar-benar marah
mereka memijak-mijak mayat itu.
Saya tak boleh gambarkannya dengan kata-kata.
Saya mahu beredar saja dari sana,
namun saya terpaksa teruskan tugas.
Itu tak baik.
Orang yang mati harus dihormat, walaupun musuh.
Matlamat saya ialah,
‎biar satu dunia lihat ‎apa sedang berlaku di Somalia.
‎MAIN
Waktu pagi, saya pergi ke lapangan terbang.
Setiap pagi ada penerbangan ke Nairobi.
Saya hantar tiga pita,
pada hari sama ia disiarkan.
Saya tahu rakaman ini akan mengubah segalanya.
KAWASAN PASUKAN PETUGAS RENJER
Akhirnya kami sudah kembali ke hangar.
Kami meletak peralatan di bawah dan tiba-tiba semua orang mula berlari
ke dalam hangar, ke belakang di mana terletak televisyen kami.
Selamat petang, terima kasih kerana menonton. Saya Angela Robinson.
Dan saya Morris Jones.
Penglibatan pihak AS
dalam misi menyelamat di Somalia semakin memuncak.
Seramai 50 hingga 75 orang berkumpul.
Kami pun bergegas ke sana untuk melihat apa sedang berlaku.
Penonton diminta berwaspada,
beberapa gambar di dalam laporan ini agak menggerunkan.
Dalam televisyen kami lihat seorang askar Amerika diseret sepanjang jalan.
Mereka menariknya dengan tali dan berhenti untuk pijak dia.
Semua orang tak sangka,
boleh dengar orang menjerit dalam TV.
"Apa semua ini?"
Macam sarkas pula rasanya.
Saya sendiri tak boleh percaya.
Penduduk Somalia sambut kegembiraan di atas helikopter AS ditembak jatuh.
Bukan dunia saja sedang melihat semua ini…
mereka sedang bergembira di atas mayat-mayat insan lain.
Paling menyedihkan, ia rakan seperjuangan kami.
Orang kami.
Ia benar-benar menjengkelkan.
Terlintas dalam fikiran saya, keluarga mangsa sedang saksikan ini.
Ketika saya berkahwin dengan Gary,
‎saya langsung ‎tak tahu apa maksud The Unit.
Saya cuma tahu ia mungkin Pasukan Khas saja.
Isteri tidak mendapat banyak maklumat.
Sebelum dia berangkat ke Somalia,
‎saya langsung tak tahu ‎dia akan ke luar negara.
Dia tak cakap mana dia akan pergi, ia cuma,
biasalah, misi, atau sesuatu seperti itu.
Ia seperti biasalah, "Saya ada tugasan."
Beberapa bulan berlalu,
‎dan saya diberitahu dia ‎hilang semasa bertugas di Somalia.
Saya hanya boleh bayangkan Somalia itu bagaimana.
Istilah "MIA", kita pernah dengar istilah itu ketika Perang Vietnam.
Saya masih keliru.
Ia tak masuk akal.
Saya pun buka televisyen, dan saksikan satu laporan berita.
Saya nampak mayat-mayat itu diseret di tengah-tengah jalan raya.
Saya masih tak faham
bagaimana manusia boleh jadi begitu…
‎kejam.
Saya masih tonton televisyen itu untuk lihat,
untuk saya, ia menjadi…
misi saya pula untuk lihat jika saya boleh cam dia.
Saya tak faham bagaimana mereka tidak dapat dikesan
pada tahap ini.
Saya tahu siapa dalam kenderaan saya.
Masih ada yang tertinggalkah? Di manakah mereka?
Soalan bermula dengan, "Di mana orang itu, orang ini?
"Di mana?", dan sebagainya.
"Mereka pun ke sana.
Ada dengar berita mereka?"
"Griz dah mati."
"Oh, okey."
"Saya nampak Earl cedera, bagaimana keadaannya sekarang?"
"Tak, Earl dah mati.
Mati serta-merta.
Dia ditembak di kepala dan mati serta-merta."
Saya pula tak tahu.
Ramai juga di hospital, sedang dirawat dan sebagainya.
Kira-kira 100 anggota cedera.
Lemah sungguh hati memikirkan
"Ini jauh lebih teruk daripada apa yang diduga."
Kenderaan kami pun penuh dengan darah dan pasir, termasuk bau peluntur.
Kesan tembakan di merata-rata.
Saya juga dengar cebisan anggota badan dihantar pada kami dalam beg sampah.
Buat kami berang.
Betul-betul berang memikirkan bagaimana manusia boleh buat begini.
Saya naik darah.
Kami telah sampai ke tahap orang hilang segala kawalan.
Di hangar,
mereka himpunkan banduan yang telah kami tahan dalam misi sebenar.
Himpun mereka dan humban mereka dalam CONEX,
mereka bawa satu banduan penting ini,
letak dia di bilik berasingan dan minta saya kawal banduan ini.
Saya masih boleh lihat muka lelaki itu, jambang putih, rambut putih.
Lelaki tua.
Sangat lemah.
Saya pandang lelaki itu.
Ia merupakan pengalaman paling aneh dengan dia.
Dia tak boleh cakap apa pada saya, saya tak boleh cakap apa pada dia.
Kami tenung sahaja.
Kami tahu kami saling tak suka.
Dia ingin tahu jika saya akan bunuh dia,
saya pun ingin tahu jika saya boleh bunuh dia.
Mula-mula saya terfikir mahu tikam dia.
Itu asyik timbul dalam fikiran saya, "Tikam dia."
Saya sedang rancang pembunuhan lelaki ini.
Saya benar-benar nak buat begitu.
Lelaki dalam bilik itu benar-benar bertuah hari itu,
sebab saya patut bunuh dia.
Kami masih bingung dengan berita-berita yang kami terima.
Kemudian mereka mula kenal pasti siapa yang hilang,
antaranya Gary, Randy, dan Durant.
Kami hanya ingin tahu,
"Ada yang masih di luar sana?"
Saya berada dalam pejabat saya.
Saya sedang menyunting.
Seseorang yang saya tahu ada kaitan dengan Aidid, muncul di pintu.
Dia berkata, "Ahmed, ada seorang askar Amerika.
Dia masih hidup dan ditawan.
Jadi, boleh awak ikut saya dan rakam?"
Saya kata, "Ya!"
Wartawan antarabangsa, mereka tidak mampu pergi sana.
Tapi saya mampu.
Ini kerja saya.
Saya angkat kamera dan ikut dia.
Saya takut nyawa saya terancam.
Kami masuk ke rumah itu.
Kemudian saya nampak seorang lelaki kulit Putih… Duduk.
Wajahnya, memang nampak dia takut.
Tentera mana?
Tentera AS.
- Awak askar Renjer? - Tidak.
Bukan Renjer.
Dia pakai kemeja-T berwarna kehijauan.
Matanya terbeliak.
CW3, Mike Durant.
Mereka paksa saya duduk tegak,
saya menahan berat badan saya dengan tulang belakang saya,
saya masih dalam kesakitan yang teramat sangat.
Lelaki bersama saya itu mula tanya soalan.
Awak dari mana?
Amerika Syarikat.
Saya sudah terperangkap.
Apa lagi nak cakap?
Perlukah jawab apa-apa?
Berbaloikah untuk mati tanpa memberitahu,
"Saya juruterbang Black Hawk."
Saya juruterbang Black Hawk.
"Awak tentera mana, lahir di mana?"
AS.
Mereka segerombolan pemberontak yang mempunyai matlamat yang jelas
paksa saya beritahu sesuatu yang beri manfaat pada mereka.
Mereka cuba memanipulasi saya
dan minta saya cakap sesuatu yang saya tak mahu.
Apa pendapat awak tentang operasi ini?
‎Operasi ini…
Saya beritahu,
Saya seorang askar, saya hanya ikut arahan.
Kemudian mereka beralih ke soalan lain,
dan terus bertanya dan bertanya,
dan mereka kata,
"Awak bunuh orang tak bersalah?"
Nyata sekali mereka mahu apa saya harus cakap.
Mereka mahu saya cakap,
"Ya, tentera Amerika di sini.
Kami sedang bunuh orang Somalia,
dan kami akan tawan negara ini."
Padahal semua itu tak benar.
Jadi, saya tak akan cakap begitu.
Namun bagaimana harus saya katakan sesuatu untuk lepas daripada tahap ini?
Memang tak baik orang tak bersalah terbunuh sekali.
Apabila perkataan akhir keluar dari mulut saya,
mereka tutup kamera dan beredar.
Saya hanya menjalankan tugas.
Untuk siarkan rakaman ini.
Namun rakaman saya ini telah mengubah seluruh dunia.
Selamat petang.
Di Somalia pada malam ini, seorang anggota tentera Amerika,
atau mungkin beberapa, telah ditawan.
Seorang tawanan yang cedera dan dalam ketakutan,
yang disoal-siasat telah dirakam oleh penawannya.
Saya juruterbang Black Hawk.
Kami telah keluarkan amaran yang paling tegas iaitu
sekiranya sesuatu terjadi pada mereka,
Kerajaan Amerika Syarikat akan memandang berat situasi ini,
serta akan ambil tindakan sewajarnya.
Saya masih ingat saya nampak Michael,
‎saya terus terfikir pasal isterinya…
serta bagaimana perasaan dia sekarang.
Saya membuat kenyataan ini dengan harapan ia akan sampai pada suami saya.
Saya mahu dia tahu saya dan Joey dalam keadaan baik.
Joey akan tunggu awak balik sebelum dia mula berjalan.
Dia mahu ayahnya melihat dia mengambil langkah pertama.
Jaga diri awak.
Jangan bimbang tentang kami.
Kami baik di sini.
Sudah pastinya dia risau
apa akan jadi pada suaminya, trauma,
atau apa saja yang mereka sedang lakukan padanya.
Kemudian… Saya fikir, "Mungkin…
mungkin dia masih hidup, mungkin Gary pun masih hidup."
10 OKTOBER
Saya berada di rumah dan saya dengar bunyi kereta di luar,
saya masih ingat saya toleh,
saya nampak dua lelaki dengan uniform.
Saya sudah faham maksudnya, berita akan sampai.
Saya pandang tempat lain cepat-cepat,
seolah-olah saya tak ingin mendengarnya,
ia tak akan berlaku, ia bukan benar.
Tak mungkin ini sedang berlaku.
Mereka berdua duduk dengan saya dan beritahu…
mayat Gary sudah ditemui.
Bahawa… Dada dia
‎ditembak berkali-kali.
Saya asyik berharap semua ini tidak benar.
Ian, pandang mak, ucap hai.
Ian, kamu nak letak cacing pada mata kail?
Ya.
‎Dah siap.
‎Bapa dan anak.
Baik.
Sekali lagi mereka pergi.
Apa kita boleh beritahu kanak-kanak yang baru berusia enam tahun?
Bagaimana kita mahu jelaskan sesuatu seperti itu?
Pancing, Ian!
Cepat, kamu dah dapat ikan!
Wah, mari sini tunjuk pada mak!
‎Wah!
Sebagai ibu, tiada apa,
yang kita boleh buat untuk hilangkan kedukaan ini.
Mungkin untuk sedapkan hati saya boleh kata
kematian Gary telah menyelamatkan nyawa Mike Durant.
Ketika kami dapat tahu Mike masih hidup dan ditawan,
saya cuma boleh berfikir, "Jika kami akan buat sesuatu,
bukan untuk tangkap Aidid, tapi untuk cari Mike Durant,
dengan apa cara sekalipun."
Kami pun mula, berkata,
"Okey, ini yang kita akan buat?"
Kami telah bersedia untuk naik ke kenderaan
balik semua ke sana, cari dia sambil memandu.
Namun kami diberitahu, "Berundur.
Kamu tak akan buat apa-apa."
Selamat petang.
Terdapat kemungkinan gencatan senjata akan bermula di Somalia.
Menurut Mohamed Farrah Aidid selaku pemimpin puak
beliau telah menerima usulan AS untuk capai keamanan.
Utusan Khas AS, Robert Oakley berada sehari suntuk di bangunan
Pertubuhan Bangsa-Bangsa Bersatu Mogadishu,
mencari penyelesaian politik berkenaan dengan krisis di Somalia.
Menurut sumber, Oakley bertemu dengan ketua-ketua puak Mohamed Farrah Aidid,
yang mungkin merupakan permulaan kepada satu persetujuan
iaitu AS tidak akan teruskan usaha untuk menangkap Aidid,
sebagai balasan untuk bebaskan Michael Durant, juruterbang helikopter.
14 OKTOBER
Jadi, saya bangun pada hari itu,
saya boleh dengar sedikit bunyi desas-desus.
Maksud saya, situasi agak berbeza.
Kemudian doktor Bulan Sabit Merah masuk,
beliau memberi saya morfin, dan waktu itulah
saya mula sedar, mula percaya bahawa,
"Okay, semua ini benar."
Mereka letak saya atas tilam…
kami pun keluar dari sana, kamera berada di merata tempat.
Saya diletak di belakang kenderaan.
Kami pun bergerak, saya hampir jatuh dari sana,
kerana mereka tekan minyak dengan kuat.
Pegawai Waran Tentera, Michael Durant
telah dibebaskan selepas ditawan selama sebelas hari.
Juruterbang Amerika ini patah tulang,
namun pemberontak Somalia tiak dapat patahkan semangatnya.
Akhirnya beliau berjaya dibawa ke bangunan PBB.
Ini kebebasan sebenar.
Dengar!
Sekali sudah berada di dalam kawasan itu
serta lihat wajah-wajah yang kita kenal,
kita sedar, "Ini bukan ilusi. Ini adalah benar, saya sudah bebas."
Sambutan kepulangan wira juruterbang helikopter, Mike Durant.
Malam ini, Michael Durant akan pulang ke kediamannya.
Kami amatlah bersyukur melihat Ketua Pegawai Waran Durant
pulang ke pangkuan keluarganya,
serta akan menjalani pemulihan daripada kecederaannya.
Kemudian kami berhenti di Washington DC,
dan pingat Purple Heart disemat pada dada saya.
Agak terharu untuk saksikan,
ramai orang keluar
dan bergembira meraikan kebebasan saya.
Rasa lega yang teramat sangat ketika mengetahui bahawa
pengalaman perit ini sudah berakhir untuk saya dan keluarga saya.
Namun saya masih ingin tahu, "Apa sedang berlaku pada misi itu?"
Kami semua duduk sambil mengagak
apa akan berlaku selepas ini.
"Apa kita sedang buat?
Adakah kita menjalankan misi?"
Waktu itulah kami diberitahu oleh Presiden Clinton
untuk batalkan misi.
Amatlah penting untuk kita menamatkan misi kita di Somalia,
namun keputusan ini dibuat dengan ketegasan serta keutuhan matlamat kami.
Bill Clinton memutuskan
untuk mengundurkan tenteranya dari Somalia
serta menggesa Jeneral Aidid mengisytiharkan gencatan senjata.
Tentera Amerika di Somalia kini bersiap-sedia untuk pulang ke tanah air.
Anggota tentera AS terakhir meninggalkan Somalia pada hari ini.
Selepas hampir 16 bulan berjuang habis-habisan,
pesawat terakhir yang menempatkan 120 anggota berlepas ke Delaware.
Bagi kami yang masih mampu bertugas, kami tidak mahu pulang.
Kami ingin tinggal di sana.
Rakan-rakan kami dah mati, baru sekarang mahu kami berundur.
Itu kematian yang sia-sia.
Kami cuma membuang masa. Menghilangkan nyawa tanpa sebab.
Saya benar-benar marah.
Geram.
Apa yang terjadi pada rakan-rakan kami amat merunsingkan saya.
Kami harus teruskan perjuangan.
TENTERA RENJER AS
Namun kami tak teruskan, kerajaan buat keputusan lain.
Jadi, beginilah kami. Inilah yang kami setujui.
Ya.
Maaf.
Ya, itu benar-benar ganggu hati saya,
bagaimana kami pergi begitu saja,
tapi biasalah, hidup perlu diteruskan.
Terus mara.
PADA 3 OKTOBER 1993, 18 ANGGOTA TENTERA AMERIKA DIBUNUH,
DENGAN 84 LAGI CEDERA.
BILANGAN ORANG SOMALIA YANG MATI MASIH DIPERTIKAIKAN
DIANGGARKAN KIRA-KIRA 300 KE 500 KEMATIAN,
DENGAN 1000 LAGI CEDERA.
Amerika Syarikat kononnya kuasa besar,
harus berasa malu
mengumumkan kehilangan lebih kurang 20 anggota tentera,
padahal pada tiga Oktober saja mereka bunuh ratusan orang Somalia.
Bagi rakyat Amerika, tiga Oktober adalah hari yang tragis
namun untuk kami ia satu peristiwa hitam.
Ketika memikir tentang apa yang berlaku, kepala saya mula sakit.
Ia meninggalkan dendam dan memori-memori pahit saja.
Saya benci tengok orang Amerika.
Apa saya lihat, amat menghibakan.
Ia beri kesan yang mendalam pada saya.
Ketika saya saksikan perkara paling zalim berlaku pada tiga Oktober,
empat Oktober…
apa saya nampak dengan mata dan kamera saya…
selepas itu, saya sudah berhenti merakam.
Terlampau menggerunkan… Ya.
Kematian tak dapat dielakkan tapi paling mengecewakan ialah anak saya buta.
Orang yang mati sudah pergi, paling teruk ialah kehilangan mata.
Setiap kali melihat Ifrah, air mata saya mengalir.
Dia selalu tersungkur, sana sini.
Tuhan Maha Agung.
Waktu itu dia masih kecil.
Hei, oh, pegang baik-baik!
Ikan jenis apa itu?
Anak saya Ian, sangat menyerupai ayahnya, Gary.
Kelembutan pada matanya.
Suatu hari dia telefon saya dan kata, "Mak,"
katanya, "Saya rasa saya akan sertai tentera Renjer."
Saya pula jawab, "Oh, saya dah agak itu akan berlaku."
Jadi, dia mengikut jejak langkah ayahnya.
Ia memang sukar.
Ketika dia baru-baru masuk,
untuk sedapkan hati sendiri, saya selalu berkata,
"Ia tak boleh berlaku sekali lagi.
Tak boleh."
Dan dia…
dia pun telah alami pengalaman yang cukup getir,
dan saya hanya perlu percaya
bahawa ayahnya adalah malaikat pelindungnya, saya yakin.
Dia bayi perempuan yang comel.
Dia terhidu asap dan debu peluru berpandu dan helikopter terhempas itu.
Semua itu tak boleh diterima oleh bayi yang baru sahaja lahir.
Dia jatuh sakit, saya sangka dia akan mati.
Namun syukurlah, Tuhan selamatkan dia dan sekarang dia sudah besar dan cantik.
Amina ialah nama nenek dia.
Memandangkan dia lahir pada hari orang kami bertempur dengan Renjer.
Maka kami menamakan dia Amina Rangers.
Saya jadi takut ketika melihat rumah saya kosong.
Saya ingat saya saja yang tinggal.
Ketika saya nampak ibu saya, saya tak dapat percaya itu adalah dia.
Tapi kemudian saya cam dia, kami pun memeluk satu sama lain.
Hati saya tenang,
saya melonjak dalam kegembiraan melihat mak saya di sana
dan beritahu semua orang masih hidup.
Mendapat ibu saya kembali ialah pengalaman paling berharga untuk saya.
Mereka mahu kami berperang jadi kami dilatih untuk berperang.
Namun kami tidak dilatih untuk tangani perasaan kami selepas perang.
Pastinya kami tidak dilatih untuk itu sampai sekarang.
Ia tak normal, tak sihat, akan kekal dengan kita selamanya.
"Tuhan tak izinkan kita bunuh."
Saya telah bunuh.
Kita tak berhenti berfikir pasal mereka, hingga sekarang,
dan itu yang "membunuh" kami.
Saya masih dihantar ke tempat-tempat lain,
namun saya tak pernah lihat
sepanjang kerjaya saya sebagai tentera
melihat sesuatu yang lebih dahsyat daripada
apa saya lihat di Mogadishu, 1993.
‎Saya ada terjumpa beberapa orang, ‎yang mengaku mereka orang Somalia
selepas bercakap dengan mereka, saya boleh lihat
tak mungkin mereka orang Somalia.
‎Sekurangnya bukan yang bersama kami.
Ada sekumpulan kecil orang ini,
sekumpulan kecil saja…
hanya sedikit orang boleh bercerita tentang apa yang berlaku hari itu.
Untuk mereka ini medan perang. Untuk saya ini ialah rumah.
Matlamat saya, keutamaan saya,
adalah merakam sejarah
kami perlu tunjuk pada anak-anak kami apa yang berlaku.
Orang Amerika yang datang untuk berperang di sini
dan mereka sendiri menjadi mangsa kepada peperangan ini.
Awak boleh lihat mereka juga.
Harus belajar untuk keluarkannya dari minda,
dan entahlah, suatu hari nanti mungkin saya akan jadi gila.
Saya langsung tak tahu, tapi biasalah, ini kerja saya.
Saya ingin bayangkan semua hari itu
bahawa saya di sana untuk lindungi rakan-rakan saya.
Ia merupakan pengalaman pahit manis dalam hidup saya.
Namun ada perkara yang benar-benar buat saya bangga,
pada masa yang sama, ada kedukaan juga.
Saya sudah sedar bahawa ada sesetengah perkara itu tiada penyelesaiannya.
Kita perlu belajar untuk hidup dengannya.
TAHUN 1995 MOHAMED FARRAH AIDID ISYTIHARKAN DIRI PRESIDEN SOMALIA
PUAK LAWAN MENOLAK PELANTIKANNYA
PADA TAHUN BERIKUTNYA DIA DITEMBAK MATI OLEH PUAK LAWAN
PERANG SAUDARA DI SOMALIA BERLANJUTAN SEHINGGA HARI INI.
‎SIRI INI DIILHAMKAN DARIPADA ‎MEMORI SEKUMPULAN TENTERA AMERIKA
‎SERTA BEBERAPA PENDUDUK SOMALIA.
‎BANYAK LAGI PERLU DICERITAKAN ‎OLEH KEDUA-DUA PIHAK,
‎TERMASUK PASUKAN NEGARA LAIN ‎YANG DIKERAH OLEH PBB KE SOMALIA.
‎Terjemahan sari kata oleh Amarjit Dhaliwal